CELEX: 32009D0621
Language: fi
Date: 2009-08-20 00:00:00
Title: 2009/621/EY: Komission päätös, tehty 20 päivänä elokuuta 2009 , päätöksen 2008/185/EY muuttamisesta Pohjois-Irlannin sisällyttämiseksi luetteloon alueista, joissa on Aujeszkyn taudin osalta käytössä hyväksytty kansallinen valvontaohjelma (tiedoksiannettu numerolla K(2009) 6394) (ETA:n kannalta merkityksellinen teksti )

21.8.2009   
            
            
               FI
            
            
               Euroopan unionin virallinen lehti
            
            
               L 217/5
            
         
      KOMISSION PÄÄTÖS,
   tehty 20 päivänä elokuuta 2009,
   päätöksen 2008/185/EY muuttamisesta Pohjois-Irlannin sisällyttämiseksi luetteloon alueista, joissa on Aujeszkyn taudin osalta käytössä hyväksytty kansallinen valvontaohjelma
   (tiedoksiannettu numerolla K(2009) 6394)
   (ETA:n kannalta merkityksellinen teksti)
   (2009/621/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Direktiivissä 64/432/ETY vahvistetaan yhteisön sisäisessä nautaeläinten ja sikojen kaupassa sovellettavat säännöt. Kyseisen direktiivin 9 artiklassa säädetään perusteet pakollisten kansallisten torjuntaohjelmien hyväksymiseksi tiettyjen tartuntatautien, kuten Aujeszkyn taudin, osalta.
            
         
               (2)
            
            
               Aujeszkyn tautia koskevista lisätakeista yhteisön sisäisessä sikojen kaupassa ja tähän tautiin liittyvien tietojen antamista koskevista vaatimuksista 21 päivänä helmikuuta 2008 tehdyssä komission päätöksessä 2008/185/EY (2) vahvistetaan lisätakeet sikojen siirroille jäsenvaltioiden välillä. Nämä lisätakeet liittyvät jäsenvaltioiden luokitteluun niiden tautiaseman mukaan.
            
         
               (3)
            
            
               Päätöksen 2008/185/EY liitteessä II luetellaan jäsenvaltiot tai niiden alueet, joissa on käytössä hyväksyttyjä Aujeszkyn taudin valvontaohjelmia.
            
         
               (4)
            
            
               Yhdistynyt kuningaskunta on toimittanut asiakirjoja, jotka koskevat Aujeszkyn taudin esiintymistä Pohjois-Irlannissa. Pohjois-Irlannissa on useiden vuosien ajan toteutettu kansallista Aujeszkyn taudin valvontaohjelmaa.
            
         
               (5)
            
            
               Komissio on tutkinut jäsenvaltion toimittamat asiakirjat ja todennut, että Pohjois-Irlannissa toteutettava kansallinen valvontaohjelma vastaa direktiivin 64/432/ETY 9 artiklan 1 kohdassa vahvistettuja perusteita. Pohjois-Irlanti olisi sen vuoksi lisättävä päätöksen 2008/185/EY liitteessä II olevaan luetteloon.
            
         
               (6)
            
            
               Sen vuoksi päätöstä 2008/185/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2008/185/EY liite II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä elokuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL 121, 29.7.1964, s. 1977/64.
   
      (2)  EUVL L 59, 4.3.2008, s. 19.
   
      LIITE
      
         
            ”LIITE II
            
               Jäsenvaltiot tai niiden alueet, joissa on käytössä hyväksyttyjä Aujeszkyn taudin valvontaohjelmia
            
            
                        ISO-koodi
                     
                     
                        Jäsenvaltio
                     
                     
                        Alueet
                     
                  
                        BE
                     
                     
                        Belgia
                     
                     
                        Kaikki alueet
                     
                  
                        ES
                     
                     
                        Espanja
                     
                     
                        Seuraavat autonomiset alueet: Galicia, Baskimaa, Asturia, Kantabria, Navarra ja La Rioja
                        Seuraavat maakunnat Kastilia ja Leónin autonomisella alueella: León, Zamora, Palencia, Burgos, Valladolid ja Ávila
                        Kanariansaarilla sijaitseva Las Palmasin maakunta
                     
                  
                        HU
                     
                     
                        Unkari
                     
                     
                        Kaikki alueet
                     
                  
                        IT
                     
                     
                        Italia
                     
                     
                        Bolzanon maakunta
                     
                  
                        UK
                     
                     
                        Yhdistynyt kuningaskunta
                     
                     
                        Kaikki Pohjois-Irlannin alueet”